b'\n_START_ARTICLE_\nAnja Karkku-Hohti\n_START_PARAGRAPH_\nAnja Karkku-Hohti (s. 9. hein\xc3\xa4kuuta 1935 Hailuoto) on suomalainen taidemaalari ja kuvataiteilija, joka tunnetaan parhaiten guassimaalauksistaan._NEWLINE_H\xc3\xa4n opiskeli Suomen taideakatemiassa vuosina 1956\xe2\x80\x931959 ja piti ensimm\xc3\xa4isen n\xc3\xa4yttelyns\xc3\xa4 Jyv\xc3\xa4skyl\xc3\xa4ss\xc3\xa4 1958. Nyky\xc3\xa4\xc3\xa4n Noormarkussa asuvan Karkku-Hohdin t\xc3\xb6it\xc3\xa4 on ollut esill\xc3\xa4 useissa yksityis- ja yhteisn\xc3\xa4yttelyiss\xc3\xa4 Suomen lis\xc3\xa4ksi my\xc3\xb6s ulkomailla, kuten Tukholmassa, Pariisissa ja Riiassa. H\xc3\xa4n on toiminut my\xc3\xb6s taideopettajana muun muassa Porin taidekoulussa sek\xc3\xa4 ollut oppilaitoksen rehtorina vuosina 1989\xe2\x80\x931992._NEWLINE_Vuonna 2011 paljastettiin Noormarkussa Karkku-Hohdin suunnittelema taidemaalari Elin Danielson-Gambogin muistomerkki.'